Έλντερ Ποστίγκα

Ο Έλντερ Ποστίγκα (η ορθή προφορά είναι Έλδερ Ποστίγα, Hélder Manuel Marques Postiga, 2 Αυγούστου 1982) είναι Πορτογάλος πρώην ποδοσφαιριστής.

 Βιογραφία 

Γεννήθηκε στις 2 Αυγούστου του 1982 στη Βίλα ντε Κόντε της Πορτογαλίας. Αγωνιζόταν ως κεντρικός επιθετικός. Άρχισε την καριέρα του στην Βαρζίμ. Μετά από λίγο καιρό μπήκε στην παιδική ομάδα της Πόρτο και στη συνέχεια στην ομάδα αναπληρωματικών της. Ο προπονητής Οκτάβιο Ματσάντο τον επέλεξε σε κάποια παιχνίδια της πρώτης ομάδας και ο Ποστίγκα απέδωσε καλά. Ο διάδοχος του, Ζοζέ Μουρίνιο τον έβαλε στην βασική εντεκάδα και ο Ποστίγκα συνέβαλε σημαντικά στην κατάκτηση του πρωταθλήματος 2002-2003 σκοράροντας 13 φορές, ενώ κατάφερε να μπει και στην Εθνική Ελπίδων της Πορτογαλίας. Το 2003 πήρε μεταγραφή στην Τότεναμ.Tottenham turn to Postiga ; UEFA.com, 25 June 2003 Στην Αγγλία όμως δεν κατάφερε να προσαρμοστεί, σημειώνοντας μόνο 2 γκόλ. Καταλαβαίνοντας ότι το αγγλικό στυλ παιξίματος δεν τον ευνοούσε, γύρισε στην Πόρτο.Postiga back at Porto; UEFA.com, 9 July 2004

Η κακή του φόρμα συνεχίστηκε στην Πόρτο με αποτέλεσμα να χάσει τη θέση του βασικού. Προκειμένου να έχει παιχνίδια στα πόδια του και να διεκδικήσει μια θέση στην Εθνική Πορτογαλίας τον Ιανουάριο του 2006 πήγε δανεικός στη Σαιντ-Ετιέν για 6 μήνες. Στην επιστροφή του ξεκίνησε ενθαρρυντικά και πήρε τη θέση του βασικού αλλά μέχρι το τέλος της σεζόν 2006-2007 είχε επιστρέψει στον πάγκο. Τον Ιανουάριο του 2008 έφυγε ξανά δανεικός για εξι μήνες στον Παναθηναϊκό.

Τον Ιούνιο του 2008 μεταγράφηκε στη Σπόρτινγκ Λισαβόνας, μια από τις μεγάλες αντιπάλους της Πόρτο,Postiga leaves Porto for Sporting; UEFA.com, 1 June 2008 με την οποία κατέκτησε το Σούπερκαπ Πορτογαλίας τον ίδιο χρόνο. Η δεύτερη σεζόν του όμως ήταν εντελώς αποτυχημένη και κατάφερε να βρει δίχτυα στο πρωτάθλημα για πρώτη και μοναδική φορά τον Απρίλιο του 2010.

μικρογραφία|δεξιά|200px|Ο Ποστίγκα πανηγυρίζει γκολ ενάντια στην Ατλέτικ Μπιλμπάο.
Τον Αύγουστο του 2011 πουλήθηκε στην Ισπανική Ρεάλ Σαραγόσα, έναντι 1 εκατομμυρίου ευρώ. Στην ισπανική ομάδα η φόρμα του βελτιώθηκε σταδιακά και τη σεζόν 2012-2013 πέτυχε το προσωπικό του ρεκόρ με 14 γκολ στη Λα Λίγκα, όμως η ομάδα του υποβιβάστηκε. Με τις καλές του εμφανίσεις όμως κέρδισε μια μεταγραφή στη Βαλένθια ως αντικαταστάτης του Ρομπέρτο Σολδάδο. Οι εμφανίσεις του όμως δεν έπεισαν και τον Ιανουάριο του 2014 έφυγε και πάλι δανεικός στη Λάτσιο, με την προοπτική μόνιμης μεταγραφής.http://www.uefa.com/uefaeuropaleague/news/newsid=2048851.html

 Ομάδες που αγωνίστηκε 
 Βαρζίμ
 Πόρτο 2001-2003 και 2006-2007
 Τότεναμ Χότσπερ (2003-2004)
 Σαιντ-Ετιέν (2004-2005)
 Παναθηναϊκός (2007-2008)
 Σπόρτινγκ Λισσαβώνας (2008-2011)
 Ρεάλ Σαραγόσα (2011-2013)
 Βαλένθια ΚΦ (2013)
 Ντεπορτίβο Λα Κορούνια (2014-2015)
 Ατλέτικο Κολκάτα (2015)
 Ρίο Άβε (2016)
 Εθνική ομάδα Πορτογαλίας 2003-σήμερα.

 Τίτλοι 
 Διηπειρωτικό Κύπελλο (2004, Πόρτο)
 Euro 2004 φιναλίστ (2004, με την Πορτογαλία)
 Κύπελλο ΟΥΕΦΑ (2003, με την Πόρτο)
 Σούπερ Λίγκα Πορτογαλίας (2003, 2006, 2007, με την Πόρτο)
 Κύπελλο Πορτογαλίας (2003, με την Πόρτο)
 Σούπερ Καπ Πορτογαλίας (2004, με την Πόρτο και 2008, με τη Σπόρτινγκ Λισαβόνας).

 Παραπομπές 

Κατηγορία:Πορτογάλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές ΦΚ Πόρτο Β
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Σούπερ Λιγκ Ινδίας
Κατηγορία:Ξένοι ποδοσφαιριστές στην Ελλάδα
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές ΑΤΚ